title: 2006/664/ES: Sklep Sveta z dne 19. junija 2006 o prilagoditvi Priloge VIII k Aktu o pristopu Republike Bolgarije in Romunije

text:
               9.10.2006

               SL

               Uradni list Evropske unije

               L 277/4

         SKLEP SVETA
   z dne 19. junija 2006
   o prilagoditvi Priloge VIII k Aktu o pristopu Republike Bolgarije in Romunije
   (2006/664/ES)
   SVET EVROPSKE UNIJE JE –
   ob upoštevanju Pogodbe o pristopu Republike Bolgarije in Romunije, podpisane v Luxembourgu dne 25. aprila 2005, in zlasti člena 4(3) Pogodbe,
   ob upoštevanju Akta o pogojih pristopa Republike Bolgarije in Romunije in zlasti člena 34(4) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Uredba Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (2) vnaša spremembe v pravni red Skupnosti, na katerem so temeljila pristopna pogajanja z Bolgarijo in Romunijo.

               (2)

               Zato je treba Akt o pristopu Bolgarije in Romunije prilagoditi, da bo združljiv z Uredbo (ES) št. 1698/2005.

               (3)

               Pri pripravi potrebnih prilagoditev Akta o pristopu Bolgarije in Romunije je treba ohraniti temeljni značaj in načela rezultatov pogajanj ter jih uporabiti za nove prvine. Poleg tega je treba prilagoditve Akta o pristopu omejiti na nujno potrebne.

               (4)

               Ukrepi „delne samooskrbe“ in „skupine proizvajalcev“ iz Priloge VIII k Aktu o pristopu Bolgarije in Romunije so zajeti v Uredbi (ES) št. 1698/2005, kot prehodni ukrepi za Bolgarijo, Češko, Estonijo, Ciper, Latvijo, Litvo, Madžarsko, Malto, Poljsko, Romunijo, Slovenijo in Slovaško. Zato je treba črtati zadevne določbe v Aktu o pristopu Bolgarije in Romunije.

               (5)

               Določbe o tehnični pomoči iz Priloge VIII k Aktu o pristopu Bolgarije in Romunije so zajete v Uredbi (ES) št. 1698/2005 in jih je posledično treba črtati.

               (6)

               Uredba (ES) št. 1698/2005 določa, da morajo v programu razvoja podeželja obvezno obstajati osi Leader, ki morajo določati najnižji odstotek prispevka EKSRP k programu. Poleg tega člen 59 navedene uredbe uvaja ukrep, ki je namenjen podpori za vzpostavitev institucij in kadrov in se razlikuje od ureditev, ki so bila dogovorjena v pogajanjih z Bolgarijo in Romunijo. Zato je treba uskladiti določbe o programu Leader iz Priloge VIII k Aktu o pristopu Bolgarije in Romunije z novimi določbami iz Uredbe (ES) št. 1698/2005.

               (7)

               Uredba (ES) št. 1698/2005 določa podporo za uporabo svetovalnih storitev. Vendar v zvezi s področjem veljavnosti tega ukrepa med Aktom o pristopu Bolgarije in Romunije in omenjeno uredbo obstajajo razlike. Da bi se izognili dvojnemu financiranju za prva tri leta programa, je treba Bolgariji in Romuniji ponuditi izbiro, da izvedeta ukrep iz Priloge VIII k Aktu o pristopu ali ukrep iz Uredbe (ES) št. 1698/2005.

               (8)

               Poleg tega sta se Svet in Komisija, ko sta dosegla politično soglasje o Uredbi (ES) št. 1698/2005, v skupni izjavi glede Bolgarije in Romunije dogovorila, da do leta 2013 podaljšata ukrep o svetovalnih storitvah iz Priloge VIII k Aktu o pristopu Bolgarije in Romunije glede opravljanja svetovalnih storitev za kmete, ki prejemajo podporo za delno samooskrbo. Prilogo VIII k Aktu o pristopu je treba prilagoditi, da bi se upošteval ta dogovor.

               (9)

               Glede na to, da je Uredba Sveta (ES) št. 1290/2005 z dne 21. junija 2005 o financiranju skupne kmetijske politike (3) vzpostavila enoten sklad za podporo Skupnosti za razvoj podeželja, ki nadomešča oba prejšnja vira financiranja, je treba razjasniti podlago za izračun zgornje meje 20 %, ki je določena v ukrepu dopolnila k neposrednim plačilom iz točke E oddelka I Priloge VIII k Aktu o pristopu Bolgarije in Romunije.

               (10)

               Podpora Skupnosti, ki je določena v točki E oddelka I Priloge VIII k Aktu o pristopu Bolgarije in Romunije, je namenjena sofinanciranju nacionalnih neposrednih plačil ali pomoči iz člena 143(c) Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (4). Zaradi tega se te podpore ne sme upoštevati za izračun preostalega zneska med cilji, ki so opisani v členu 17 Uredbe (ES) št. 1698/2005.

               (11)

               Uredba (ES) št. 1698/2005 ne vključuje več ekonomske sposobnosti preživetja kot pogoja upravičenosti ukrepa v zvezi s podporo naložb. Zadevno odstopanje za Bolgarijo in Romunijo iz Priloge VIII k Aktu o pristopu je posledično treba črtati.

               (12)

               Uredba (ES) št. 1290/2005 vzpostavlja nova pravila o financiranju odhodkov za razvoj podeželja. Ker navedene določbe sledijo istim načelom kot člena 31 in 32 Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih (5), ki so navedena v Aktu o pristopu Bolgarije in Romunije, posebne finančne določbe iz Priloge VIII k Aktu o pristopu niso več potrebne. Poleg tega je v navedeni prilogi treba spremeniti finančni prispevek Skupnosti za ukrepe za kmetijsko okolje in dobro počutje živali, saj v skladu s členom 70 Uredbe (ES) št. 1698/2005 ravni sofinanciranja niso več določene na ravni ukrepa, temveč na ravni osi –

         SKLENIL:
   Člen 1
   Priloga VIII k Aktu o pristopu Bolgarije in Romunije se spremeni:

               1.

               Oddelek I se spremeni:

                           (a)

                           točki A in B se črtata;

                           (b)

                           točka C se nadomesti:

                                       „C.

                                       Ukrepi vrste LEADER+
                                       Poleg ukrepov iz člena 63(c) Uredbe (ES) št. 1698/2005 se lahko podpora dodeli naslednjim ukrepom:

                                                   (a)

                                                   oblikovanje predstavniških partnerstev za lokalni razvoj;

                                                   (b)

                                                   oblikovanje integriranih razvojnih strategij;

                                                   (c)

                                                   financiranje raziskav in priprava prošenj za pomoč.“

                                 ;

                           (c)

                           točka D se nadomesti:

                                       „D.

                                       Storitve svetovanja na kmetijah in kmetijske promocije

                                                   1.

                                                   Podpora se podeli za opravljanje storitev svetovanja na kmetijah in kmetijske promocije.
                                                   Za obdobje 2007–2009 ta podpora ne more biti vključena v program razvoja podeželja, če je predvidena podpora iz člena 24 Uredbe (ES) št. 1698/2005.

                                                   2.

                                                   Za obdobje 2010–2013 se podpora za opravljanje storitev dodeli samo kmetom, ki prejemajo podporo za delno samooskrbo, kot je navedeno v členu 20(d)(i) Uredbe (ES) št. 1698/2005.
                                                   Svetovalne storitve kmetom, kot so navedene v točki 1, obsegajo:

                                                               (a)

                                                               predpisane zahteve ravnanja ter dobre kmetijske in okoljske pogoje iz členov 4 in 5 Uredbe (ES) št. 1782/2003 ter prilog III in IV k navedeni uredbi;

                                                               (b)

                                                               standarde varstva pri delu, temelječe na zakonodaji Skupnosti.“

                                 ;

                           (d)

                           točka E se spremeni:

                                       (i)

                                       v točki (3) se prvi stavek nadomesti z:
                                       „Prispevek Skupnosti k podpori, dodeljeni na podlagi tega pododdelka v Bolgariji ali Romuniji za vsako izmed let 2007, 2008 in 2009, ne presega 20 % njene ustrezne letne dodelitve iz Jamstvenega oddelka EKUJS, kot je navedeno v členu 34(2) tega Akta o pristopu.“;

                                       (ii)

                                       doda se naslednja točka:

                                                   „5.

                                                   Finančni prispevek Skupnosti k temu ukrepu se ne upošteva za izračun preostalega zneska med cilji iz člena 17 Uredbe (ES) št. 1698/2005.“

                                             ;

                           (e)

                           točki F in G se črtata.

               2.

               V oddelku II se točka 1 črta.

               3.

               Besedilo oddelka IV se nadomesti z:
               „Z odstopanjem od člena 70(3)(a) Uredbe (ES) št. 1698/2005 lahko finančni prispevek Skupnosti znaša do 80 % za osi 1 in 3 kot tudi za tehnično pomoč.
               Z odstopanjem od člena 70(3)(b) Uredbe (ES) št. 1698/2005 lahko finančni prispevek Skupnosti znaša do 82 % za os 2.“.
         Člen 2
   Ta sklep se pripravi v angleškem, češkem, danskem, estonskem, finskem, francoskem, grškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem, bolgarskem in romunskem jeziku, pri čemer je vseh triindvajset besedil enako verodostojnih.
   Člen 3
   Ta sklep začne učinkovati 1. januarja 2007, pod pogojem, da začne veljati Pogodba o pristopu Bolgarije in Romunije.

      V Luxembourgu, 19. junija 2006

            Za Svet

            Predsednik

         J. PRÖLL

      (1)  Še ni objavljeno v Uradnem listu.

      (2)  UL L 277, 21.10.2005, str. 1. Uredba, kakor je bila spremenjena z Uredbo (ES) št. 1463/2006 (glej stran 1 tega Uradnega lista).

      (3)  UL L 209, 11.8.2005, str. 1. Uredba, kakor je bila spremenjena z Uredbo (ES) št. 320/2006 (UL L 58, 28.2.2006, str. 42).

      (4)  UL L 270, 21.10.2003, str. 1. Uredba, kakor je bila nazadnje spremenjena z Uredbo (ES) št. 953/2006 (UL L 175, 29.6.2006, str. 1).

      (5)  UL L 161, 26.6.1999, str. 1. Uredba, kakor je bila nazadnje spremenjena z Uredbo (ES) št. 173/2005 (UL L 29, 2.2.2005, str. 3).


title: Sklep Komisije (EU) 2017/1214 z dne 23. junija 2017 o določitvi meril za podelitev znaka EU za okolje detergentom za ročno pomivanje posode (notificirano pod dokumentarno številko C(2017) 4227) (Besedilo velja za EGP. )

text:
                  12.7.2017

                  SL

                  Uradni list Evropske unije

                  L 180/1

            SKLEP KOMISIJE (EU) 2017/1214
      z dne 23. junija 2017
      o določitvi meril za podelitev znaka EU za okolje detergentom za ročno pomivanje posode

            (notificirano pod dokumentarno številko C(2017) 4227)

      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
      po posvetovanju z Odborom Evropske unije za znak za okolje,
      ob upoštevanju naslednjega:

                  (1)

                  V skladu z Uredbo (ES) št. 66/2010 se lahko znak EU za okolje podeli proizvodom z manjšim vplivom na okolje v njihovem celotnem življenjskem krogu.

                  (2)

                  Uredba (ES) št. 66/2010 določa uvedbo posebnih meril za podelitev znaka EU za okolje za vsako skupino proizvodov.

                  (3)

                  Sklep Komisije 2011/382/EU (2) določa okoljska merila ter s tem povezane zahteve glede ocenjevanja in preverjanja za detergente za ročno pomivanje posode, ki veljajo do 31. decembra 2016.

                  (4)

                  Da bi se upošteval nedavni razvoj trga in inovacije, ki so bile razvite v vmesnem obdobju, se zdi primerno določiti spremenjen niz ekoloških meril za to skupino proizvodov.

                  (5)

                  Spremenjena merila ter z njimi povezane zahteve za ocenjevanje in preverjanje bi morali veljati šest let od datuma uradnega obvestila o tem sklepu, pri čemer se upošteva inovacijski cikel za zadevno skupino proizvodov. Namen teh meril je promocija proizvodov, ki imajo zmanjšan vpliv na vodne ekosisteme, vsebujejo omejeno količino nevarnih snovi, so učinkoviti in zmanjšujejo nastajanje odpadkov z zmanjševanjem količine embalaže.

                  (6)

                  Zaradi pravne varnosti je treba Sklep 2011/382/EU razveljaviti.

                  (7)

                  Proizvajalcem, ki so za svoje proizvode dobili znak EU za okolje za detergente za ročno pomivanje posode po merilih iz Sklepa 2011/382/EU, se omogoči prehodno obdobje, da bodo imeli dovolj časa za prilagoditev proizvodov spremenjenim merilom in zahtevam.

                  (8)

                  Ukrepi iz tega sklepa so skladni z mnenjem Odbora, ustanovljenega s členom 16 Uredbe (ES) št. 66/2010 –

            SPREJELA NASLEDNJI SKLEP:
      Člen 1
      Skupina proizvodov „detergenti za ročno pomivanje posode“ zajema vse detergente, ki spadajo na področje uporabe Uredbe (ES) št. 648/2004 Evropskega parlamenta in Sveta (3) o detergentih, ki se tržijo in so namenjeni za ročno pomivanje predmetov, kot so steklovina, posoda in kuhinjski pripomočki, vključno s priborom, lonci, ponvami in posodami za uporabo v pečici.
      Skupina proizvodov vključuje proizvode, namenjene osebni in poklicni rabi. Proizvodi so pripravki kemičnih snovi in ne smejo vsebovati mikroorganizmov, ki jih je proizvajalec namenoma dodal.
      Člen 2
      V tem sklepu se uporabljajo naslednje opredelitve pojmov:

                  (1)

                  „dodane snovi“ so namenoma dodane snovi, stranski produkti in nečistoče iz surovin v sestavi končnega izdelka [(vključno s folijo, topno v vodi, kjer se ta uporablja)];

                  (2)

                  „primarna embalaža“ pomeni:

                              (a)

                              za enkratne odmerke v ovitku, ki ga je treba pred uporabo odstraniti, ovitek posameznega odmerka in embalažo, ki je zasnovana tako, da tvori najmanjšo prodajno enoto za distribucijo končnemu uporabniku ali potrošniku na prodajnem mestu, vključno z etiketo, kjer je to ustrezno;

                              (b)

                              za vse druge vrste proizvodov, embalažo, ki je zasnovana tako, da tvori najmanjšo prodajno enoto za distribucijo končnemu uporabniku ali potrošniku na prodajnem mestu, vključno z etiketo, kjer je ustrezno;

                  (3)

                  „mikroplastika“ pomeni delce velikosti manj kot 5 mm iz netopne makromolekularne plastike, pridobljene z enim od naslednjih postopkov:

                              (a)

                              postopkom polimerizacije, kot je poliadicija ali polikondenzacija, ali s podobnim postopkom, v katerem se uporabljajo monomeri ali druge izhodne snovi;

                              (b)

                              kemično modifikacijo naravnih ali sintetičnih makromolekul;

                              (c)

                              mikrobno fermentacijo;

                  (4)

                  „nanomaterial“ pomeni naravno, slučajno nastalo ali proizvedeno snov, ki vsebuje delce v nevezanem stanju ali v obliki agregatov ali aglomeratov in pri kateri je ena ali več zunanjih dimenzij – za 50 % ali več delcev pri razporeditvi snovi po velikosti glede na število – v razponu velikosti 1–100 nm (4).

            Člen 3
      Da lahko detergent za ročno pomivanje posode pridobi znak EU za okolje na podlagi Uredbe (ES) št. 66/2010, mora spadati v skupino proizvodov „detergenti za ročno pomivanje posode“, kot je opredeljena v členu 1 tega sklepa, ter izpolnjevati merila in povezane zahteve glede ocenjevanja in preverjanja iz Priloge.
      Člen 4
      Merila za skupino proizvodov „detergenti za ročno pomivanje posode“ ter z njimi povezane zahteve za ocenjevanje in preverjanje veljajo šest let od datuma uradnega obvestila o tem sklepu.
      Člen 5
      Za upravne namene se skupini proizvodov „detergenti za ročno pomivanje posode“ dodeli kodna številka „019“.
      Člen 6
      Sklep 2011/382/EU se razveljavi.
      Člen 7
      1.   Z odstopanjem od člena 6 se vloge za podelitev znaka EU za okolje proizvodom iz skupine proizvodov „detergenti za ročno pomivanje posode“, ki so bile predložene pred datumom obvestila o tem sklepu, ocenjujejo glede na pogoje iz Sklepa 2011/382/EU.
      2.   Vloge za podelitev znaka EU za okolje proizvodom iz skupine proizvodov „detergenti za ročno pomivanje posode“, ki so bile vložene dva meseca od datuma uradnega obvestila o tem sklepu, se lahko pripravijo na podlagi meril iz Sklepa 2011/382/EU ali meril iz tega sklepa. Navedene vloge se ocenijo v skladu z merili, na podlagi katerih so pripravljene.
      3.   Dovoljenja za uporabo znaka EU za okolje, podeljena v skladu z merili iz Sklepa 2011/382/EU, se lahko uporabljajo 12 mesecev od datuma uradnega obvestila o tem sklepu.
      Člen 8
      Ta sklep je naslovljen na države članice.

         V Bruslju, 23. junija 2017

               Za Komisijo

            Karmenu VELLA

               Član Komisije

         (1)  UL L 27, 30.1.2010, str. 1.

         (2)  Sklep Komisije 2011/382/EU z dne 24. junija 2011 o določitvi okoljskih meril za podeljevanje znaka EU za okolje detergentom za ročno pomivanje posode (UL L 169, 29.6.2011, str. 40).

         (3)  Uredba (ES) št. 648/2004 Evropskega parlamenta in Sveta z dne 31. marca 2004 o detergentih (UL L 104, 8.4.2004, str. 1).

         (4)  Priporočilo Komisije 2011/696/EU z dne 18. oktobra 2011 o opredelitvi nanomateriala (UL L 275, 20.10.2011, str. 38).

         PRILOGA

            OKVIR

            MERILA ZA PODELITEV ZNAKA EU ZA OKOLJE

            Merila za podelitev znaka EU za okolje detergentom za ročno pomivanje posode

         MERILA

                     1.

                     Strupenost za vodne organizme

                     2.

                     Biorazgradljivost

                     3.

                     Trajnostno pridobivanje palmovega olja, olja iz palmovih jeder in njunih derivatov

                     4.

                     Izključene in omejene snovi

                     5.

                     Embalaža

                     6.

                     Primernost za uporabo

                     7.

                     Informacije za uporabnike

                     8.

                     Informacije na znaku EU za okolje

               OCENJEVANJE IN PREVERJANJE
         (a)   Zahteve

         Pri vsakem merilu so navedene posebne zahteve za ocenjevanje in preverjanje.
         Kadar mora vlagatelj pristojnim organom predložiti izjave, dokumentacijo, analize, poročila o preskusih ali druga dokazila, da dokaže izpolnjevanje meril, lahko ti izvirajo od vlagatelja in/ali njegovih dobaviteljev, kot je to ustrezno.
         Pristojni organi prednostno priznajo potrdila, ki so jih izdali organi, akreditirani po ustreznem harmoniziranem standardu za preskuševalne in kalibracijske laboratorije, in preverjanja, ki so jih opravili organi, akreditirani po ustreznem harmoniziranem standardu za organe, ki certificirajo proizvode, procese in storitve. Akreditacija se izvede v skladu z določili Uredbe (ES) št. 765/2008 Evropskega parlamenta in Sveta (1).
         Kadar je to primerno, se lahko poleg preskusnih metod, navedenih za vsako posamezno merilo, uporabijo tudi druge metode, če njihovo enakovrednost potrdi pristojni organ, ki ocenjuje vlogo.
         Po potrebi lahko pristojni organi zahtevajo dokazno dokumentacijo ter opravijo neodvisna preverjanja ali obiske na kraju samem.
         Kot predpogoj mora proizvod izpolnjevati vse ustrezne pravne zahteve države ali držav, v katerih naj bi se dajal v promet. Vlagatelj predloži izjavo, da proizvod izpolnjuje to zahtevo.
         V „Podatkovni bazi sestavin detergentov“ (v nadaljnjem besedilu: seznam DID), ki je na voljo na spletni strani znaka EU za okolje, so navedene snovi, ki so najpogosteje dodane pri proizvodnji detergentov in kozmetičnih proizvodov. Uporablja se pri pridobivanju podatkov za izračune kritične volumske razredčitve (CDV) in ocenjevanju biološke razgradljivosti dodanih snovi. Za snovi, ki niso vključene na seznam DID, so navedena navodila za izračun ali ekstrapolacijo ustreznih podatkov.
         Seznam vseh dodanih snovi je treba predložiti pristojnemu organu ter navesti trgovsko ime (če obstaja), kemijsko ime, številko CAS, številko DID, dodano količino, delovanje in obliko, ki je prisotna v končni formulaciji izdelka (vključno s folijo, topno v vodi, če se uporablja).
         Konzervanse, dišave in barvila je treba navesti ne glede na njihovo koncentracijo. Druge dodane snovi je treba navesti, če je njihova koncentracija enaka ali večja od 0,010 % mase na maso.
         Vse dodane snovi, ki so prisotne v obliki nanomaterialov, je treba jasno navesti na seznam, z besedo „nano“ v oklepaju.
         Za vsako navedeno dodano snov je treba v skladu z Uredbo (ES) št. 1907/2006 Evropskega parlamenta in Sveta (2) predložiti varnostne liste. V primerih, ko varnostni list za posamezno snov ni na voljo, ker je snov del zmesi, mora vlagatelj predložiti varnostni list zmesi.
         (b)   Mejne vrednosti meritev

         Za vse dodane snovi se zahteva skladnost z ekološkimi merili, kot je navedeno v preglednici 1.

            Preglednica 1

            Mejne ravni, ki veljajo za dodane snovi v skladu z merilom za detergente za ročno pomivanje posode (% mase na maso)

                     Ime merila

                     Površinsko aktivne snovi

                     Konzervansi

                     Barvila

                     Dišave

                     Drugo (npr. encimi)

                     Strupenost za vodne organizme

                     ≥ 0,010

                     ni omejitve (*1)

                     ni omejitve (*1)

                     ni omejitve (*1)

                     ≥ 0,010

                     Biorazgradljivost

                     Površinsko aktivne snovi

                     ≥ 0,010

                     n. r.

                     n. r.

                     n. r.

                     n. r.

                     Organske snovi

                     ≥ 0,010

                     ni omejitve (*1)

                     ni omejitve (*1)

                     ni omejitve (*1)

                     ≥ 0,010

                     Trajnostno pridobivanje palmovega olja

                     ≥ 0,010

                     n. r.

                     n. r.

                     n. r.

                     ≥ 0,010

                     Izključene ali omejene snovi

                     Določene izključene ali omejene snovi

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     Nevarna snov

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     Dišave

                     n. r.

                     n. r.

                     n. r.

                     ni omejitve (*1)

                     n. r.

                     Konzervansi

                     n. r.

                     ni omejitve (*1)

                     n. r.

                     n. r.

                     n. r.

                     Barvila

                     n. r.

                     n. r.

                     ni omejitve (*1)

                     n. r.

                     n. r.

                     Encimi

                     n. r.

                     n. r.

                     n. r.

                     n. r.

                     ni omejitve (*1)

               REFERENČNI ODMEREK
         Za referenčni odmerek za izračune za dokazovanje skladnosti z merili za podeljevanje znaka EU za okolje in za preskušanje sposobnosti čiščenja velja naslednji odmerek.
         Najvišji odmerek, ki ga priporoča proizvajalec za 1 liter izpiralne vode za čiščenje normalno umazane posode (navedeno v g/l izpiralne vode ali v ml/l izpiralne vode).

            Ocenjevanje in preverjanje: vlagatelj predloži etiketo proizvoda ali list z navodili za uporabnika, ki vsebuje navodila za odmerjanje.

            Merilo 1 – strupenost za vodne organizme

         Kritična volumska razredčitev (CDVkronično) proizvoda ne sme presegati naslednjih mejnih vrednosti za referenčni odmerek.

                     Vrsta proizvoda

                     Mejna vrednost CDV
                     (l/l izpiralne vode)

                     Detergenti za ročno pomivanje posode

                     2 500

            Ocenjevanje in preverjanje: vlagatelj predloži izračun vrednosti CDVkronično proizvoda. Preglednica za izračun vrednosti CDVkronično je na voljo na spletni strani znaka EU za okolje.
         Vrednost CDVkronično se za vse dodane snovi (i) v proizvodu izračuna po naslednji enačbi:

         Pri čemer je:

                     odmerek(i)

                     :

                     masa snovi (v gramih) (i) v referenčnem odmerku;

                     DF(i)

                     :

                     faktor razgradljivosti snovi (i);

                     TFkronični(i)

                     :

                     faktor kronične strupenosti snovi (i).

               Vrednosti parametrov DF(i) in TFkronični(i) so take, kot so navedene v najnovejšem delu A seznama DID. Če dodana snov ni vključena v del A, vlagatelj oceni vrednosti v skladu s pristopom, opisanim v delu B navedenega seznama in priloži povezano dokumentacijo.

            Merilo 2 – biorazgradljivost

         (a)   Biorazgradljivost površinsko aktivnih snovi

         Vse površinsko aktivne snovi morajo biti zlahka razgradljive (aerobno).
         Vse površinsko aktivne snovi, ki so razvrščene kot nevarne za vodno okolje: kategorija akutne strupenosti 1 (H400) ali kategorija kronične strupenosti 3 (H412) morajo biti poleg tega skladno z Uredbo (ES) št. 1272/2008 Evropskega parlamenta in Sveta (3) tudi anaerobno biorazgradljive.
         (b)   Biorazgradljivost organskih snovi

         Vsebnost organskih snovi v proizvodu, ki niso aerobno biorazgradljive (niso lahko biorazgradljive, aNBO) ali niso anaerobno biorazgradljive (anNBO), ne sme preseči naslednjih ravni, ki veljajo za referenčni odmerek:

                     Vrsta proizvoda

                     aNBO
                     (g/l izpiralne vode)

                     anNBO
                     (g/l izpiralne vode)

                     Detergenti za ročno pomivanje posode

                     0,03

                     0,08

            Ocenjevanje in preverjanje: vlagatelj predloži dokumentacijo glede razgradljivosti površinsko aktivnih snovi in izračun aNBO in anNBO za proizvod. Preglednica za izračun vrednosti aNBO in anNBO je na voljo na spletni strani znaka EU za okolje.
         V povezavi z razgradljivostjo površinsko aktivnih snovi in vrednostma aNBO in anNBO organskih snovi se je treba sklicevati na najnovejši seznam DID.
         Za dodane snovi, ki niso vključene v del A seznama DID, se predložijo ustrezne informacije iz literature ali drugih virov ali ustrezni rezultati preskusov, ki dokazujejo, da so te snovi aerobno in anaerobno biorazgradljive, kot je opisano v delu B navedenega seznama.
         Če dokumentacija o zgoraj opisani razgradljivosti ni na voljo, se lahko dodana snov, ki ni površinsko aktivna snov, izvzame iz zahteve glede anaerobne razgradljivosti, če je izpolnjena ena od naslednjih treh nadomestnih možnosti:

                     (1)

                     je lahko razgradljiva in ima nizko stopnjo adsorpcije (A < 25 %);

                     (2)

                     je lahko razgradljiva in ima visoko stopnjo desorpcije (D > 75 %);

                     (3)

                     je lahko razgradljiva in se ne kopiči v organizmih (4).

               Preskušanje adsorpcije/desorpcije se opravi v skladu s Smernico OECD 106.

            Merilo 3 – trajnostno pridobivanje palmovega olja, olja iz palmovih jeder in njunih derivatov

         V proizvodih uporabljene dodane snovi, ki so pridobljene iz palmovega olja ali olja iz palmovih jeder, morajo izvirati s plantaž, ki izpolnjujejo zahteve sheme certificiranja za trajnostno proizvodnjo, ki temelji na organizacijah, ki jih sestavlja več zainteresiranih strani in ki imajo številne člane, vključno z nevladnimi organizacijami, industrijo in vlado, ter ki se ukvarjajo z okoljskimi vplivi, vključno z vplivi na tla, biotsko raznovrstnost, zaloge organskega ogljika in ohranjanje naravnih virov.

            Ocenjevanje in preverjanje: vlagatelj predloži dokazila prek certifikatov tretjih strani in prek verige nadzornih mehanizmov, da palmovo olje in olje iz palmovih jeder, ki se uporabljata za izdelavo dodanih snovi, izvirata s plantaž, ki so upravljane trajnostno.
         Med certifikati, ki se sprejemajo, je certifikat sistema Okrogla miza o trajnostnem palmovem olju (s sistemom ohranjanja identitete, ločevanja ali masne bilance) ali katere koli enakovredne ali strožje sheme trajnostne proizvodnje.
         Za kemične derivate palmovega olja in olja iz palmovih jeder je sprejemljivo, da se trajnost dokaže s sistemi trgovanja s potrdili, kot so certifikati GreenPalm ali enakovredni, ki navajajo v letnih sporočilih o napredku prijavljene količine nabavljenih in odkupljenih certifikatov GreenPalm v zadnjem letnem obdobju trgovanja.

            Merilo 4 – izključene in omejene snovi

         (a)   Posebne izključene in omejene snovi

         (i)   Izključene snovi

         Spodaj navedenih snovi se ne sme vključiti v sestavo proizvoda, ne glede na koncentracijo:

                     —

                     alkilfenoletoksilati (APEO) in drugi derivati alkilfenola,

                     —

                     atranol,

                     —

                     kloroatranol,

                     —

                     dietilentriaminpentaocetna kislina (DTPA),

                     —

                     etilendiamintetraocetna kislina (EDTA) in njene soli,

                     —

                     formaldehid in snovi, iz katerih se formaldehid sprošča (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksimetilglicinat, diazolinidilsečnina), z izjemo nečistoč formaldehida v površinsko aktivnih snoveh, ki temeljijo na polimernih skupinah alkoksi, do koncentracije 0,010 % mase na maso v dodani snovi,

                     —

                     (samo za proizvode za poklicno uporabo) dišave,

                     —

                     glutaraldehid,

                     —

                     hidroksiizoheksil 3-cikloheksen karboksaldehid (HICC),

                     —

                     mikroplastika,

                     —

                     nanosrebro,

                     —

                     nitromošusi in policiklične mošusove spojine,

                     —

                     fosfati,

                     —

                     perfluorirani alkilati,

                     —

                     kvaterne amonijeve soli, ki niso lahko biorazgradljive,

                     —

                     reaktivne klorove spojine,

                     —

                     rodamin B,

                     —

                     triklosan,

                     —

                     3-jodo-2-propinil butilkarbamat.

            Ocenjevanje in preverjanje: vlagatelj predloži podpisano izjavo o skladnosti, ki ji po potrebi priloži izjave dobaviteljev, da navedene snovi niso vključene v sestavo proizvoda, ne glede na koncentracijo.
         (ii)   Omejene snovi

         Spodaj navedenih snovi se v koncentracijah, višjih od navedenih, ne sme vključiti v sestavo proizvoda:

                     —

                     2-metil-2H-izotiazol-3-on: 0,0050 % mase na maso (če je vrednost 2-metil-2H-izotiazol-3-ona, dovoljena v Prilogi V (Seznam konzervansov, ki so dovoljeni v kozmetičnih proizvodih) k Uredbi (ES) št. 1223/2009 Evropskega parlamenta in Sveta (5) v času uporabe nižja, se uporablja nižja vrednost),

                     —

                     1,2-benzizotiazol-3(2H)-on: 0,0050 % mase na maso,

                     —

                     5-kloro-2-metil-4-izotiazolin-3-on/2-metil-4-izotiazolin-3-on: 0,0015 % mase na maso.

               Skupna vsebnost fosforja (P), izračunana kot vsebnost elementarnega P, mora biti omejena na 0,08 g/l vode za izpiranje.
         Dišavne snovi, za katere je treba v skladu z Uredbo (ES) št. 648/2004 podati izjavo, ne smejo biti prisotne v količinah ≥ 0,010 % mase na maso v posamezni snovi.

            Ocenjevanje in preverjanje: vlagatelj predloži naslednje dokumente:

                     (a)

                     če se uporabljajo izotiazolinoni, podpisano izjavo o skladnosti, ki ji priloži izjave dobaviteljev, če je to ustrezno, s katerimi potrdi, da je vsebnost uporabljenih izotiazolinonov enaka ali nižja od postavljenih omejitev;

                     (b)

                     podpisano izjavo o skladnosti, ki ji priloži izjave dobaviteljev, če je to ustrezno, s katerimi potrdi, da je skupna vsebnost elementarnega P enaka ali nižja od postavljenih omejitev. Izjava mora biti podprta z izračuni skupne vsebnosti P v izdelku;

                     (c)

                     podpisano izjavo o skladnosti, ki ji priloži izjave ali dokumentacijo dobaviteljev, če je to ustrezno, s katerimi potrdi, da dišavne snovi skladno z zahtevo iz Uredbe (ES) št. 648/2004 niso prisotne v količinah, ki bi presegale postavljene omejitve. Za proizvode za poklicno uporabo je treba predložiti podpisano izjavo o odsotnosti dišav.

               (b)   Nevarne snovi

         (i)   Končni proizvod

         Končni proizvod se ne razvrsti in označi kot akutno strupen, strupen za posamezne organe, povzročitelj preobčutljivosti pri vdihavanju ali preobčutljivosti kože, rakotvoren, mutagen, strupen za razmnoževanje ali nevaren za vodno okolje, kot je določeno v Prilogi I k Uredbi (ES) št. 1272/2008 in v skladu s seznamom v preglednici 2.
         (ii)   Dodane snovi

         Proizvod ne sme vsebovati dodanih snovi, katerih mejna koncentracija je enaka ali presega 0,010 % mase na maso v končnem izdelku in ki izpolnjujejo merila za razvrstitev kot strupene, nevarne za vodno okolje, ki povzročajo preobčutljivost pri vdihavanju ali preobčutljivost kože, rakotvorne, mutagene ali strupene za razmnoževanje, v skladu s Prilogo I k Uredbi (ES) št. 1272/2008 in v skladu s seznamom v preglednici 2.
         Splošne ali posebne mejne koncentracije, določene v skladu s členom 10 Uredbe (ES) št. 1272/2008 prevladajo nad zgoraj navedeno mejno vrednostjo, če so strožje od nje.

            Preglednica 2

            Omejene razvrstitve glede na nevarnost in njihova kategorizacija

                     Akutna strupenost

                     Kategoriji 1 in 2

                     Kategorija 3

                     H300 Smrtno pri zaužitju.

                     H301 Strupeno pri zaužitju.

                     H310 Smrtno v stiku s kožo.

                     H311 Strupeno v stiku s kožo.

                     H330 Smrtno pri vdihavanju.

                     H331 Strupeno pri vdihavanju.

                     H304 Pri zaužitju in vstopu v dihalne poti je lahko smrtno.

                     EUH070 Strupeno ob stiku z očmi.

                     Strupeno za posamezne organe

                     Kategorija 1

                     Kategorija 2

                     H370 Škoduje organom.

                     H371 Lahko škoduje organom.

                     H372 Škoduje organom pri dolgotrajni ali ponavljajoči se izpostavljenosti.

                     H373 Lahko škoduje organom pri dolgotrajni ali ponavljajoči se izpostavljenosti.

                     Preobčutljivost dihal in kože

                     Kategorija 1A/1

                     Kategorija 1B

                     H317 Lahko povzroči alergijski odziv kože.

                     H317 Lahko povzroči alergijski odziv kože.

                     H334 Lahko povzroči simptome alergije ali astme ali težave z dihanjem pri vdihavanju.

                     H334 Lahko povzroči simptome alergije ali astme ali težave z dihanjem pri vdihavanju.

                     Rakotvorno, mutageno ali strupeno za razmnoževanje

                     Kategoriji 1A in 1B

                     Kategorija 2

                     H340 Lahko povzroči genetske okvare.

                     H341 Sum povzročitve genetskih okvar.

                     H350 Lahko povzroči raka.

                     H351 Sum povzročitve raka.

                     H350i Lahko povzroči raka pri vdihavanju.

                     H360F Lahko škoduje plodnosti.

                     H361f Sum škodljivosti za plodnost.

                     H360D Lahko škoduje nerojenemu otroku.

                     H361d Sum škodljivosti za nerojenega otroka.

                     H360FD Lahko škoduje plodnosti. Lahko škoduje nerojenemu otroku.

                     H361fd Sum škodljivosti za plodnost. Sum škodljivosti za nerojenega otroka.

                     H360Fd Lahko škoduje plodnosti. Sum škodljivosti za nerojenega otroka.

                     H362 Lahko škoduje dojenim otrokom.

                     H360Df Lahko škoduje nerojenemu otroku. Sum škodljivosti za plodnost.

                     Nevarno za vodne organizme

                     Kategoriji 1 in 2

                     Kategoriji 3 in 4

                     H400 Zelo strupeno za vodne organizme.

                     H412 Škodljivo za vodne organizme, z dolgotrajnimi učinki.

                     H410 Zelo strupeno za vodne organizme, z dolgotrajnimi učinki.

                     H413 Lahko ima dolgotrajne škodljive učinke na vodne organizme.

                     H411 Strupeno za vodne organizme, z dolgotrajnimi učinki.

                     Nevarno za ozonski plašč

                     H420 Nevarno za ozonski plašč.

               To merilo ne velja za dodane snovi, zajete v členu 2(7)(a) in (b) Uredbe (ES) št. 1907/2006, ki določa merila za izvzetje snovi iz Prilog IV in V k navedeni uredbi iz zahtev v zvezi z registracijo, nadaljnjimi uporabniki in evalvacijo. Za ugotovitev, ali velja to izvzetje, vlagatelj preveri vse dodane snovi, ki so prisotne v koncentracijah nad 0,010 % (masa na maso).
         Snovi in zmesi, ki so vključene v preglednico 3, so izvzete iz točke (b)(ii) Merila 4.

            Preglednica 3

            Izvzete snovi

                     Snov

                     Izjava o nevarnosti

                     Površinsko aktivne snovi

                     H400 Zelo strupeno za vodne organizme.

                     H412 Škodljivo za vodne organizme, z dolgotrajnimi učinki.

                     Subtilizin

                     H400 Zelo strupeno za vodne organizme.

                     H411 Strupeno za vodne organizme, z dolgotrajnimi učinki.

                     Encimi (*2)

                     H317 Lahko povzroči alergijski odziv kože.

                     H334 Lahko povzroči simptome alergije ali astme ali težave z dihanjem pri vdihavanju.

                     NTA kot nečistoča v MGDA in GLDA (*3)

                     H351 Sum povzročitve raka.

            Ocenjevanje in preverjanje: vlagatelj dokaže skladnost s tem merilom za končni izdelek in za vsako dodano snov, ki je prisotna v koncentraciji, višji od 0,010 % mase na maso v končnem izdelku. Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrjuje, da nobena od teh snovi v oblikah in fizičnih stanjih, v katerih je prisotna v proizvodu, ne izpolnjuje meril za klasifikacijo z enim ali več stavki o nevarnosti, navedenimi v preglednici 2.
         Za snovi iz Prilog IV in V k Uredbi (ES) št. 1907/2006, ki so na podlagi točk (a) in (b) člena 2(7) navedene uredbe izvzete iz obveznosti za registracijo, za dokazovanje skladnosti v ta namen zadostuje izjava vlagatelja.
         Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrdi prisotnost dodanih snovi, ki izpolnjujejo posebne pogoje.
         (c)   Snovi, ki vzbujajo veliko zaskrbljenost (SVHC)

         Končni proizvod ne sme vsebovati nobenih dodanih snovi, ki so bile prepoznane v skladu s postopkom, opisanim v členu 59(1) Uredbe (EU) št. 1907/2006, ki določa seznam snovi kandidatk za snovi, ki vzbujajo veliko zaskrbljenost.

            Ocenjevanje in preverjanje: vlagatelj predloži podpisano izjavo o skladnosti, ki jo podpre z izjavami svojih dobaviteljev, če je to ustrezno, ali varnostni list, s katerim potrdi odsotnost vseh snovi s seznama kandidatk za snovi, ki vzbujajo veliko zaskrbljenost.
         Sklic na najnovejši seznam snovi, ki vzbujajo veliko zaskrbljenost, se navede na datum vloge.
         (d)   Dišave

         Vse snovi, dodane proizvodu kot dišava, so izdelane in obravnavane v skladu s kodeksom ravnanja Mednarodnega združenja za dišave (IFRA) (6). Proizvajalec upošteva priporočila za standarde IFRA glede meril za prepoved, omejitev rabe in določene čistosti pri snoveh.
         Dišave se ne uporabljajo pri detergentih za ročno pomivanje posode, ki so namenjeni poklicni rabi.

            Ocenjevanje in preverjanje: dobavitelj ali izdelovalec dišave predloži, kot je to ustrezno, podpisano izjavo o skladnosti.
         (e)   Konzervansi

                     (i)

                     Proizvod lahko vključuje le konzervanse za konzerviranje proizvoda in samo v ustreznem odmerku za ta namen. To ne velja za površinsko aktivne snovi, ki imajo lahko tudi biocidne lastnosti.

                     (ii)

                     Proizvod lahko vsebuje konzervanse, če se ti ne kopičijo v organizmih. Da se konzervans ne kopiči v organizmih, šteje, če je njegov faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF.

                     (iii)

                     Na embalaži je prepovedano navajanje trditev ali domnev ali kakršnih koli drugačnih sporočil, da proizvod deluje protimikrobno ali razkuževalno.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, če je to ustrezno, skupaj z varnostnimi listi vseh dodanih konzervansov ter informacijami o njihovih vrednostih BCF ali log Kow. Vložnik predloži tudi dekorativni potisk embalaže.
         (f)   Barvila

         Barvila v proizvodu se ne smejo kopičiti v organizmih.
         Da se barvilo ne kopiči v organizmih, šteje, če je njegov faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF. Če je barvilo odobreno za uporabo v živilih, ni treba predložiti dokazil o njegovi zmožnosti kopičenja v organizmih.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, če je to ustrezno, skupaj z varnostnimi listi vseh dodanih barvil ter informacijami o njihovih vrednostih BCF ali log Kow ali dokumentacijo, s katero zagotavlja, da je barvilo odobreno za uporabo v živilih.
         (g)   Encimi

         Uporabljati je dovoljeno le inkapsulirane encime (v trdni obliki) in encimske tekočine/pastaste tekočine.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kot je to ustrezno, ter varnostne liste vseh dodanih encimov.
         (h)   Korozivne lastnosti

         Končni izdelek ne sme biti razvrščen kot „korozivna“ (C) zmes z oznako H314 Povzroča hude opekline kože in poškodbe oči, kot „jedkost za kožo/draženje kože“, zmes iz kategorij 1A, 1B, 1C v skladu z Uredbo (ES) št. 1272/2008.

            Ocenjevanje in preverjanje: vlagatelj pristojnemu organu predloži natančne koncentracije vseh dodanih snovi, uporabljenih v proizvodu, bodisi kot del sestave ali kot del katere koli zmesi, vključene v sestavo, ki so razvrščene kot „korozivne“ (C) z oznako H314 v skladu z Uredbo (ES) št. 1272/2008, skupaj z varnostnim listom proizvoda.

            Merilo 5 – embalaža

         (a)   Razmerje med maso in učinkovitostjo (WUR)

         Razmerje med maso in učinkovitostjo (WUR) proizvoda se izračuna samo za primarno embalažo in ne sme presegati naslednjih vrednosti za referenčni odmerek.

                     Vrsta proizvoda

                     WUR
                     (g/l izpiralne vode)

                     Detergent za ročno pomivanje posode

                     0,6

               Primarna embalaža, izdelana iz več kot 80 % recikliranih materialov, je izvzeta iz te zahteve.

            Ocenjevanje in preverjanje: vlagatelj predloži izračun vrednosti WUR proizvoda. Če se proizvod prodaja v različnih embalažah (npr. z različnimi prostorninami), se izračun predloži za vse velikosti embalaže, za katere se podeli znak EU za okolje.
         Vrednost WUR se izračuna, kot sledi:

            WUR = Σ ((Wi

            +
            Ui)/(Di * Ri
            ))
         Pri čemer je:

                     Wi

                     :

                     masa (g) primarne embalaže (i);

                     Ui

                     :

                     masa (g) nepoporabniško recikliranega materiala v primarni embalaži (i). Ui = Wi, razen če vlagatelj dokaže drugače;

                     Di

                     :

                     število referenčnih odmerkov, ki jih vsebuje primarna embalaža (i).

                     Ri

                     :

                     indeks ponovnega polnjenja. Ri = 1 (če se embalaža ne uporabi znova za isti namen), oziroma Ri = 2 (če vlagatelj lahko dokumentira, da je komponento embalaže mogoče znova uporabiti za isti namen in da omogoča nakup ponovnih polnjenj).

               Vlagatelj predloži podpisano izjavo o skladnosti, s katero potrjuje vsebnost poporabniško recikliranega materiala, skupaj s povezano dokumentacijo. Embalaža velja za poporabniško reciklirano, če so bile surovine, uporabljene za njeno proizvodnjo, zbrane pri proizvajalcih embalaže na ravni distribucije ali potrošnika.
         (b)   Zasnova za recikliranje

         Za olajšanje učinkovite reciklaže mora biti plastična embalaža zasnovana brez potencialnih onesnaževal in nezdružljivih materialov, za katere je znano, da ovirajo ločevanje ali ponovno obdelavo ali zmanjšujejo kakovost recikliranega materiala. Etiketa ali ovitek, zaporka in po potrebi pregradni premazi posamezno ali v kombinaciji ne smejo vsebovati materialov in komponent, navedenih v preglednici 4. Črpalni mehanizmi (vključno z razpršilci) so izvzeti iz te zahteve.

            Preglednica 4

            Materiali in komponente, ki so izključeni iz embalažnih elementov

                     Embalažni element

                     Izključeni materiali in komponente (*4)

                     Etiketa ali ovitek

                                 —

                                 Etiketa ali ovitek PS v kombinaciji s plastenko PET, PP ali HDPE

                                 —

                                 Etiketa ali ovitek PVC v kombinaciji s plastenko PET, PP ali HDPE

                                 —

                                 Etiketa ali ovitek PETG v kombinaciji s plastenko PET

                                 —

                                 Vsi drugi plastični materiali za ovitke/etikete z gostoto > 1 g/cm3, ki se uporabljajo s plastenko PET

                                 —

                                 Vsi drugi plastični materiali za ovitke/etikete z gostoto < 1 g/cm3, ki se uporabljajo s plastenko PP ali HDPE

                                 —

                                 Etikete ali ovitki, ki so metalizirani ali privarjeni na embalažo (etiketiranje v modelu)

                     Zaporka

                                 —

                                 Zaporka PS v kombinaciji s plastenko PET, HDPE ali PP

                                 —

                                 Zaporka PVC v kombinaciji s plastenko PET, PP ali HDPE

                                 —

                                 Zaporke PETG ali material zaporke z gostoto > 1 g/cm3 v kombinaciji s plastenko PET

                                 —

                                 Zaporke iz kovine, stekla ali EVA, ki jih ni mogoče enostavno ločiti od plastenke

                                 —

                                 Zaporke iz silikona. Izvzete so silikonske zaporke z gostoto < 1 g/cm3 v kombinaciji s plastenko PET in silikonske zaporke z gostoto > 1 g/cm3 v kombinaciji s plastenko PEHD ali PP.

                                 —

                                 Kovinske folije ali tesnila, ki po odprtju proizvoda ostanejo pritrjeni na plastenko ali zaporko plastenke

                     Pregradni premazi

                     Pregrade iz poliamida, funkcionalnih poliolefinov, metalizirane pregrade in pregrade za blokiranje svetlobe

            Ocenjevanje in preverjanje: vlagatelj predloži podpisano izjavo o skladnosti, v kateri je navedena surovinska sestava embalaže, vključno s posodo, etiketo ali ovitkom, lepili, zaporko in pregradnim premazom, kjer je to ustrezno, skupaj s fotografijami ali tehničnimi skicami primarne embalaže.

            Merilo 6 – primernost za uporabo

         Proizvod mora imeti zadovoljivo učinkovitost pomivanja pri najnižji temperaturi in v najnižjem odmerku, ki ju priporoča proizvajalec za trdoto vode v skladu z „Okvirom za preskušanje učinkovitosti detergentov za ročno pomivanje posode“, ki je na voljo na spletni znaka EU za okolje (7).

            Ocenjevanje in preverjanje: vlagatelj predloži dokumentacijo, ki dokazuje, da je bil proizvod preskušen pod pogoji, določenimi v navedenem okviru in da so rezultati pokazali, da je proizvod dosegel vsaj najmanjšo zahtevano učinkovitost pomivanja. Vlagatelj predloži tudi dokumentacijo, ki dokazuje skladnost z zahtevami za laboratorij, vključenimi v zadevne harmonizirane standarde za preskuševalne in kalibracijske laboratorije, če je to ustrezno.
         Enakovreden preskus učinkovitosti se lahko uporabi, če ga pristojni organ oceni in sprejme kot enakovrednega.

            Merilo 7 – informacije za uporabnike

         Proizvodu morajo biti priložena navodila za pravilno uporabo, da se učinkovitost proizvoda kar najbolj poveča, odpadek pa kar najbolj zmanjša ter da se zmanjšata onesnaženje voda in poraba virov. Ta navodila morajo biti čitljiva ali vsebovati grafični prikaz ali piktograme ter vsebovati naslednje informacije:
         (a)   Navodila za odmerjanje

         Vlagatelj ima vpeljane primerne korake, s katerimi pomaga potrošniku upoštevati priporočene odmerke, tako da omogoči navodila za odmerjanje in sistem za priročno odmerjanje (npr. pokrovčki).
         Navodila za odmerjanje morajo vključevati priporočena odmerka za vsaj dve stopnji umazanosti in, če je to ustrezno, vpliv trdote vode na odmerjanje.
         Če je to ustrezno, je treba vključiti navedbe o najpogostejši trdoti vode na območju, na katerem bo proizvod tržen, ali pa navesti, kje je mogoče najti te informacije.
         (b)   Informacije o odlaganju embalaže

         Primarna embalaža mora vsebovati informacije o ponovni uporabi, recikliranju in pravilnem odlaganju embalaže.
         (c)   Okoljske informacije

         Na primarni embalaži mora biti besedilo, ki poudarja pomen uporabe pravilnega odmerka in najnižje priporočene temperature, da bodo poraba energije in vode ter onesnaževanje vode kar najmanjši.

            Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda.

            Merilo 8 – informacije na znaku EU za okolje

         Logotip mora biti viden in čitljiv. Številka registracije/dovoljenja znaka EU za okolje mora biti čitljiva in dobro vidna na proizvodu.
         Vlagatelj se lahko odloči za vključitev neobveznega besedilnega polja na etiketi, ki vsebuje naslednje besedilo:

                     —

                     Omejen vpliv na vodno okolje,

                     —

                     Omejena količina nevarnih snovi,

                     —

                     Testirano za učinkovitost čiščenja.

            Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda ali dekorativni potisk embalaže, na katerem je znak EU za okolje, ter podpisano izjavo o skladnosti.

            (1)  Uredba (ES) št. 765/2008 Evropskega parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30).

            (2)  Uredba (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

            (*1)  „ni omejitve“ pomeni: ne glede na koncentracijo, vse namenoma dodane snovi, stranski produkti in nečistoče iz surovin (analitična meja zaznavnosti).

            n.r.= ni relevantno.

            (3)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

            (4)  Da se snov ne kopiči v organizmih, šteje, če je njen faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF.

            (5)  Uredba (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (UL L 342, 22.12.2009, str. 59).

            (*2)  Vključno s stabilizatorji in drugimi pomožnimi snovmi v pripravkih.

            (*3)  V koncentracijah, manjših od 0,2 % v surovini, če je skupna koncentracija v končnem proizvodu manjša od 0,10 %.

            (6)  Na voljo na spletni strani IFRA: http://www.ifraorg.org.

            (*4)  EVA – etilen vinil acetat, HDPE – polietilen z visoko gostoto, PET – polietilen tereftalat, PETG – polietilen tereftalat, modificiran z glikolom, PP – polipropilen, PS – polistiren, PVC – polivinilklorid.

            (7)  Na voljo na naslovu: http://ec.europa.eu/environment/ecolabel/documents/performance_test.pdf.


title: 2005/416/ES: Sklep Komisije z dne 19. maja 2005 o sprejetju odločitev Skupnosti za uvoz nekaterih kemikalij na podlagi Uredbe (ES) št. 304/2003 Evropskega parlamenta in Sveta in o spremembi sklepov 2000/657/ES, 2001/852/ES in 2003/508/ES   (Besedilo velja za EGP)

text:
               10.6.2005

               SL

               Uradni list Evropske unije

               L 147/1

         SKLEP KOMISIJE
   z dne 19. maja 2005
   o sprejetju odločitev Skupnosti za uvoz nekaterih kemikalij na podlagi Uredbe (ES) št. 304/2003 Evropskega parlamenta in Sveta in o spremembi sklepov 2000/657/ES, 2001/852/ES in 2003/508/ES
   (Besedilo velja za EGP)
   (2005/416/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 304/2003 Evropskega parlamenta in Sveta z dne 28. januarja 2003 o izvozu in uvozu nevarnih kemikalij (1) in zlasti člena 12(1) Uredbe,
   po posvetovanju z Odborom, ustanovljenim s členom 29 Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (2),
   ob upoštevanju naslednjega:

               (1)

               V skladu z Uredbo (ES) št. 304/2003 Komisija v imenu Skupnosti odloča o dovoljenju za uvoz v Skupnost za vsako kemikalijo, ki je predmet postopka soglasja po predhodnem obveščanju (PIC).

               (2)

               Program Združenih narodov za okolje (UNEP) in Organizacija Združenih narodov za prehrano in kmetijstvo (FAO) sta bila pooblaščena za opravljanje storitev sekretariata za izvajanje PIC postopka, vzpostavljenega z Rotterdamsko konvencijo o postopku soglasja po predhodnem obveščanju (PIC) za nekatere nevarne kemikalije in pesticide v mednarodni trgovini, ki jo je Skupnost odobrila s Sklepom Sveta 2003/106/ES z dne 19. decembra 2002 o odobritvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti (3).

               (3)

               Komisija kot skupni pooblaščeni organ mora v imenu Skupnosti in držav članic sporočati odločitve o kemikalijah sekretariatu PIC postopka.

               (4)

               Treba je spremeniti prejšnje sklepe o uvozu v zvezi s kemikalijami aldrin, klordan, klorodimeform, DDT, dieldrin, dinozeb in dinozeb soli ter estri, EDB (1,2-dibromoetan), etilen oksid, fluoroacetamid, HCH (zmes izomerov), heptaklor, heksaklorobenzen, lindan, metamidofos, pentaklorofenol s solmi in estri, poliklorirani bifenili (PCB), poliklorirani terfenili (PCT) in toksafen zaradi širitve Skupnosti 1. maja 2004 in da bi upoštevali ureditvene razvojne postopke v Skupnosti od sprejetja teh sklepov.

               (5)

               Kemikalije aldrin, klordan, klorodimeform, DDT, dieldrin, dinozeb in dinozeb soli ter estri, EDB (1,2-dibromoetan), fluoroacetamid, HCH (zmes izomerov), heptaklor, poliklorirani bifenili (PCB) in poliklorirani terfenili (PCT) so bili urejeni z odločbami o uvozu Skupnosti in so bili najprej objavljeni v okrožnici V PIC-a ter so prikazovali stanje 30. junija 1995.

               (6)

               Kemikalije aldrin, klordan, DDT, dieldrin, HCH (zmes izomerov), heptaklor, ki so bile vse vključene v PIC postopek kot pesticidi in poliklorirani bifenili (PCB), ki so bili vključeni v PIC postopek kot industrijske kemikalije, so bili prepovedani ali strogo omejeni (prepovedani, razen v izjemnih primerih) z Uredbo (ES) št. 850/2004 Evropskega parlamenta in Sveta z dne 29. aprila 2004 o obstojnih organskih onesnaževalih in o spremembi Direktive 79/117/EGS (4).

               (7)

               Kemikaliji EDB (1,2-dibromoetan) in dinozeb in dinozeb soli ter estri sta urejeni z Direktivo Sveta 79/117/EGS z dne 21. decembra 1978 o prepovedi dajanja na trg in uporabe fitofarmacevtskih sredstev, ki vsebujejo nekatere aktivne snovi (5). Poleg tega nobena od kemikalij ni bila opredeljena ali notificirana po revizijskem programu Skupnosti za oceno obstoječih aktivnih snovi na podlagi Direktive 98/8/ES Evropskega parlamenta in Sveta z dne 16. februarja 1998 o dajanju biocidnih proizvodov na trg (6). V skladu z Uredbo Komisije (ES) št. 2032/2003 z dne 4. novembra 2003 o drugi fazi 10-letnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih proizvodov na trg in o spremembi Uredbe (ES) št. 1896/2000 (7), kemikaliji nista dovoljeni za nobeno tako uporabo.

               (8)

               Fluoroacetamid sodi v področje uporabe Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (8). V skladu z Odločbo Komisije 2004/129/ES z dne 30. januarja 2004 o nevključitvi nekaterih aktivnih snovi v Prilogo I k Direktivi Sveta 91/414/EGS in odvzemu registracij za fitofarmacevtska sredstva, ki vsebujejo te snovi (9), je bil fluoroacetamid izključen iz Priloge I k Direktivi 91/414/EGS in registracije za fitofarmacevtska sredstva, ki so ga vsebovala, je bilo treba odvzeti do 31. marca 2004. Poleg tega je bila kemikalija opredeljena ne pa tudi notificirana po revizijskem programu Skupnosti za oceno obstoječih aktivnih snovi na podlagi Direktive 98/8/ES. V skladu s tem lahko države članice dovolijo uporabo te snovi v teh proizvodih v skladu z zakonodajo držav članic najkasneje do 1. septembra 2006.

               (9)

               Klorodimeform je vključen v PIC postopek kot pesticid. Ni pa bil vključen v program Skupnosti za oceno obstoječih aktivnih snovi v okviru Direktive 91/414/EGS. Zato je bil izključen iz Priloge I k tej direktivi. Poleg tega kemikalija ni bila opredeljena ali notificirana po revizijskem programu Skupnosti za oceno obstoječih snovi na podlagi Direktive 98/8/ES. Zato ni dovoljena za uporabo kot fitofarmacevtski proizvod ali biocid.

               (10)

               V skladu s tem je treba nadomestiti prejšnje odločbe, objavljene v okrožnici V PIC, o uvozu za aldrin, klordan, klorodimeform, DDT, dieldrin, dinozeb in dinozeb soli ter estre, EDB (1,2-dibromoetan), fluoroacetamid, HCH (zmes izomerov), heptaklor in poliklorirane bifenile (PCB).

               (11)

               Poliklorirani terfenili (PCT), ki so vključeni v PIC postopek kot industrijska kemikalija, so v Skupnosti strogo omejeni z Direktivo Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (10). Predhodni sklepi o uvozu se morajo nadomestiti, da bodo odražali stališče vseh 25 držav članic.

               (12)

               Kemikalije heksaklorobenzen, pentaklorofenol in njegove soli ter estri in toksafen, ki so v PIC postopek vključeni kot pesticidi, ter metamidofos, od katerega je nekaj pripravkov vključenih v PIC postopek kot zelo nevarna oblika pesticidnega pripravka, so bili predmet odgovorov na uvoz, določenih v Sklepu Komisije 2000/657/ES z dne 16. oktobra 2000 o sprejetju odločitev o uvozu Skupnosti za nekatere kemikalije na podlagi Uredbe Sveta (EGS) št. 2455/92 o izvozu in uvozu nekaterih nevarnih kemikalij (11).

               (13)

               Z Uredbo Komisije (ES) št. 2076/2002 z dne 20. novembra 2002 o podaljšanju roka iz člena 8(2) Direktive Sveta 91/414/EGS in o nevključitvi nekaterih aktivnih snovi v Prilogo I k navedeni direktivi ter o odvzemu registracij za fitofarmacevtska sredstva, ki vsebujejo te snovi (12), je bil pentaklorofenol izključen iz Priloge I k Direktivi 91/414/EGS in registracije za fitofarmacevtska sredstva, ki vsebujejo te snovi, je bilo treba odvzeti do 25. julija 2003. Kemikalija je bila opredeljena ne pa tudi notificirana po revizijskem programu Skupnosti za oceno obstoječih aktivnih snovi na podlagi Direktive 98/8/ES. V skladu s tem se kemikalija začasno lahko uporablja za te vrste uporabe, če so te skladne z Direktivo 76/769/EGS.

               (14)

               Heksaklorobenzen in toksafen sta bila prepovedana z Uredbo (ES) št. 850/2004.

               (15)

               Metamidofos je vključen v program Skupnosti za oceno obstoječih snovi v okviru Direktive 91/414/EGS. Navedena direktiva določa prehodno obdobje, v katerem lahko države članice do sprejetja odločitve Skupnosti sprejmejo nacionalne odločbe glede snovi in proizvodov, ki sodijo v področje uporabe Direktive. Kemikalija ni bila opredeljena ali notificirana po revizijskem programu Skupnosti za oceno obstoječih snovi na podlagi Direktive 98/8/ES. V skladu z Uredbo (ES) št. 2032/2003 kemikalija ni dovoljena za tovrstne uporabe.

               (16)

               Odgovore na uvoz za haksaklorobenzen, metamidofos, pentaklorofenol in njegove soli ter estre in toksafen, določene v Sklepu 2000/657/ES, je zato treba nadomestiti.

               (17)

               Lindan, ki je vključen v PIC postopek kot pesticid, je bil predmet odgovora na uvoz, določenega v Sklepu Komisije 2001/852/ES z dne 19. novembra 2001 o sprejetju odločitev o uvozu Skupnosti na podlagi Uredbe Sveta (EGS) št. 2455/92 o izvozu in uvozu nekaterih nevarnih kemikalij in o spremembi Sklepa 2000/657/ES (13). Kemikalija je bila strogo omejena (prepovedana, razen v izjemnih primerih) z Uredbo (ES) št. 850/2004. V skladu s tem je treba odgovor na uvoz, določen v Sklepu 2001/852/ES, nadomestiti.

               (18)

               Kemikalija etilen oksid je urejena z Direktivo 79/117/EGS. Vendar pa je bila kemikalija notificirana po programu Skupnosti za oceno obstoječih snovi na podlagi Direktive 98/8/ES, ki določa prehodno obdobje, v katerem lahko države članice dovolijo dajanje na trg kemikalije za uporabo v biocidnih pripravkih v skladu s svojo nacionalno zakonodajo, do sprejetja odločitve Skupnosti. To je bilo razvidno iz odločbe o uvozu, ki jo je vseboval Sklep 2003/508/ES. Odgovor na uvoz, določen v tem sklepu, je treba nadomestiti, da bo odražal stališče vseh 25 držav članic.

               (19)

               Odločitve o uvozu iz leta 1995, objavljene v okrožnici V PIC, in sklepi 2000/657/ES, 2001/852/ES in 2003/508/ES se morajo zato ustrezno spremeniti –

         SKLENILA:
   Člen 1
   Odločitve o uvozu kemikalij aldrin, klordan, klorodimeform, DDT, dieldrin, dinozeb in dinozeb soli ter estre, EDB (1,2-dibromoetan), fluoroacetamid, HCH (zmes izomerov), heptaklor, poliklorirani bifenili (PCB) in poliklorirani terfenili (PCT), prvič objavljene v okrožnici V PIC, se nadomestijo z odločitvami o uvozu, določenimi v obrazcih za odgovore držav uvoznic, v nadaljnjem besedilu obrazci za odgovor na uvoz iz Priloge I k temu sklepu.
   Člen 2
   Odločitve o uvozu heksaklorobenzena, pentaklorofenola in njegovih soli ter estrov, toksafena in metamidofosa, določene v Prilogi k Sklepu 2000/657/ES, se nadomestijo z odločitvami o uvozu, določenimi v obrazcih za odgovor na uvoz iz Priloge II k temu sklepu.
   Člen 3
   Odločitev o uvozu kemikalije lindan (gama HCH) iz Priloge k Sklepu 2001/852/ES se nadomesti z odločitvijo o uvozu, določeno v obrazcu za odgovor na uvoz iz Priloge III k temu sklepu.
   Člen 4
   Odločitev o uvozu kemikalije etilen oksid iz Priloge II k Sklepu 2003/508/ES se nadomesti z odločitvijo o uvozu, določeno v Prilogi IV k temu sklepu.

      V Bruslju, 19. maja 2005

            Za Komisijo

         Stavros DIMAS

            Član Komisije

      (1)  UL L 63, 6.3.2003, str. 1. Uredba, kakor je bila nazadnje spremenjena z Uredbo Komisije (ES) št. 775/2004 (UL L 123, 27.4.2004, str. 27).

      (2)  UL 196, 16.8.1967, str. 1. Direktiva, kakor je bila nazadnje spremenjena z Direktivo Komisije 2004/73/ES (UL L 152, 30.4.2004, str. 1).

      (3)  UL L 63, 6.3.2003, str. 27.

      (4)  UL L 229, 29.6.2004, str. 5.

      (5)  UL L 33, 8.2.1979, str. 36. Direktiva, kakor je bila nazadnje spremenjena z Uredbo (ES) št. 850/2004.

      (6)  UL L 123, 24.4.1998, str. 1. Direktiva, kakor je bila spremenjena z Uredbo (ES) št. 1882/2003 (UL L 284, 31.10.2003, str. 1).

      (7)  UL L 307, 24.11.2003, str. 1.

      (8)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2004/99/ES (UL L 309, 6.10.2004, str. 6).

      (9)  UL L 37, 10.2.2004, str. 27. Odločba, kakor je bila spremenjena z Uredbo (ES) št. 835/2004 (UL L 127, 29.4.2004, str. 43).

      (10)  UL L 262, 27.9.1976, str. 201. Direktiva, kakor je bila nazadnje spremenjena z Direktivo Komisije 2004/98/ES (UL L 305, 1.10.2004, str. 63).

      (11)  UL L 275, 27.10.2000, str. 44. Sklep, kakor je bil nazadnje spremenjen s Sklepom 2003/508/ES (UL L 174, 12.7.2003, str. 10).

      (12)  UL L 319, 23.11.2002, str. 3. Uredba, kakor je bila nazadnje spremenjena z Uredbo (ES) št. 1765/2004 (UL L 315, 14.10.2004, str. 26).

      (13)  UL L 318, 4.12.2001, str. 28. Sklep, kakor je bil spremenjen s Sklepom 2003/508/ES.
   PRILOGA I
   Spremenjene odločitve o uvozu za kemikalije aldrin, klordan, klorodimeform, DDT, dieldrin, dinozeb in dinozeb soli ter estre, EDB (1,2-dibromoetan), fluoroacetamid, HCH (zmes izomerov), heptaklor, PCB in PCT, ki nadomeščajo predhodne odločitve o uvozu iz leta 1995

   PRILOGA II
   Spremenjene odločitve o uvozu za kemikalije heksaklorobenzen, pentaklorofenol in njegove soli ter estre, toksafen in metamidofos, ki nadomeščajo prejšnje odločitve o uvozu, določene v Sklepu 2000/657/ES

   PRILOGA III
   Spremenjene odločitve o uvozu za kemikalijo lindan (gama HCH), ki nadomeščajo predhodne odločitve iz Sklepa 2001/852/ES

   PRILOGA IV
   Spremenjena odločitev o uvozu za kemikalijo etilen oksid, ki nadomešča predhodno odločitev o uvozu iz Sklepa 2003/508/ES


               17.10.2017

               SL

               Uradni list Evropske unije

               C 349/116

         P8_TA(2015)0358
   Imenovanje namestnika izvršnega direktorja Evropskega sklada za strateške naložbe
   Sklep Evropskega parlamenta z dne 14. oktobra 2015 o predlogu za imenovanje namestnika izvršnega direktorja Evropskega sklada za strateške naložbe (C8-0305/2015 – 2015/0902(NLE))
   (Odobritev)
   (2017/C 349/35)

      Evropski parlament,

               —

               ob upoštevanju predloga usmerjevalnega odbora Evropskega sklada za strateške naložbe (EFSI) z dne 2. oktobra 2015 za imenovanje namestnika izvršnega direktorja sklada (C8-0305/2015),

               —

               ob upoštevanju člena 7(6) Uredbe (EU) 2015/1017 Evropskega parlamenta in Sveta z dne 25. junija 2015 o Evropskem skladu za strateške naložbe, Evropskem svetovalnem vozlišču za naložbe in Evropskem portalu naložbenih projektov ter o spremembi uredb (EU) št. 1291/2013 in (EU) št. 1316/2013 – Evropski sklad za strateške naložbe (1),

               —

               ob upoštevanju Poslovnika,

               —

               ob upoštevanju skupne razprave Odbora za proračun ter Odbora za ekonomske in monetarne zadeve v skladu s členom 55 Poslovnika,

               —

               ob upoštevanju poročila Odbora za proračun in Odbora za ekonomske in monetarne zadeve (A8-0293/2015),

               A.

               ker člen 7(6) Uredbe (EU) 2015/1017 določa, da izvršnega direktorja in namestnika izvršnega direktorja EFSI imenuje Evropska investicijska banka (EIB) po predhodni odobritvi Evropskega parlamenta na podlagi odprtega in preglednega postopka v skladu s postopki EIB, Evropski parlament pa mora biti v vseh fazah izbirnega postopka ustrezno in pravočasno obveščen;

               B.

               ker je 2. oktobra 2015 usmerjevalni odbor EFSI sprejel predlog za imenovanje izvršnega direktorja in namestnika izvršnega direktorja EFSI ter ga posredoval Evropskemu parlamentu;

               C.

               ker sta 13. oktobra 2015 Odbor za proračun ter Odbor za ekonomske in monetarne zadeve poslušala predstavitev predlagane kandidatke za namestnico izvršnega direktorja EFSI Ilijane Canove, na kateri je podala uvodno izjavo, nato pa odgovarjala na vprašanja članov odborov;

               1.

               odobri imenovanje Ilijane Canove na položaj namestnice izvršnega direktorja EFSI;

               2.

               naroči svojemu predsedniku, naj ta sklep posreduje Svetu, Komisiji, EIB ter vladam držav članic.

      (1)  UL L 169, 1.7.2015, str. 1.


title: Sklep Sveta z dne 24. julija 1995 o sprejetju Resolucije št. 49 o kratkoročnih ukrepih za zagotovitev varnosti in učinkovitega delovanja TIR tranzitnega postopka

text:
Pomembno pravno obvestilo

|

31995D0285

Uradni list L 181 , 01/08/1995 str. 0032 - 0034

		Sklep Svetaz dne 24. julija 1995o sprejetju Resolucije št. 49 o kratkoročnih ukrepih za zagotovitev varnosti in učinkovitega delovanja TIR tranzitnega postopka(95/285/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 Pogodbe,ob upoštevanju predloga Komisije,ker Resolucija št. 49 vsebuje ukrepe tako za zagotovitev pravilnega izvajanja TIR Konvencije 1975, kakor tudi za preprečevanje in ugotavljanje goljufij pri prevozu blaga pod TIR postopkom;ker je zaradi njene vsebine in pred revizijo TIR Konvencije navedena Resolucija med najpomembnejšimi za Skupnost; ker bi morala biti zato sprejeta s takojšnjim začetkom veljave,SKLENIL:Člen 1Resolucija št. 49 o kratkoročnih ukrepih za zagotovitev varnosti in učinkovitega delovanja TIR tranzitnega postopka, ki jo je 3. marca 1995 sprejela delovna skupina pri Ekonomski komisiji Združenih narodov za Evropo o carinskih vprašanjih glede prevoza, se sprejme v imenu Skupnosti s takojšnjim začetkom veljave.Besedilo Resolucije je priloga tega sklepa.Člen 2Predsednik Sveta imenuje osebo, ki je pooblaščena, da uradno obvesti izvršilnega sekretarja Ekonomske komisije za Evropo o sprejetju Resolucije, navedene v členu 1, s strani Skupnosti s takojšnjim učinkom.V Bruslju, 24. julija 1995Za SvetPredsednikP. Solbes Mira--------------------------------------------------KRATKOROČNI UKREPI ZA ZAGOTOVITEV VARNOSTI IN UČINKOVITEGA DELOVANJA TIR TRANZITNEGA POSTOPKAResolucija št. 49ki jo je 3. marca 1995 sprejela EKE/OZN delovna skupina za carinska vprašanja, ki se nanašajo na prevozResolucija št. 49Delovna skupina za carinska vprašanja, ki se nanašajo na prevozOb poudarjanju pomena nemotenega in učinkovitega delovanja carinske konvencije o mednarodnem tranzitu blaga na podlagi zvezka TIR (Konvencija TIR 1975) zaradi olajšanja mednarodnega prevoza in trgovine;Zaskrbljena zaradi obsega carinskih goljufij in tihotapljenja v okviru tranzitnega sistema TIR, ki lahko ogrozi olajševalne ukrepe, določene s Konvencijo TIR 1975;Odločena varovati tranzitni sistem TIR, ki omogoča razvoj trgovine, zlasti mednarodnega pretoka blaga;Prepričana, da je varovanje tranzitnega sistema TIR mogoče samo s skupnim in usklajenim delovanjem vseh strani v tranzitnem sistemu TIR (carinskih organov, nacionalnih združenj za izdajo jamstev in zvezkov in IRU ter zavarovalnic), pri čemer odprta izmenjava informacij o vseh vidikih sistema šteje za bistveno;Medtem ko pričakuje revizijo Konvencije TIR 1975, soglasno odloča o upoštevanju kratkoročnih ukrepov, ki jih pristojni organi pogodbenic Konvencije TIR 1975 morajo čimprej uresničiti:1. Zaradi lažjega ugotavljanja goljufij pri izdajanju zvezkov TIR in zaradi pospeševanja postopka izdaje, si pogodbenice lahko zaželijo ustanoviti osrednje urade ali postopke za izdajo zvezkov TIR, ki bodo čimbolj v skladu z nacionalnimi zahtevami;2. Pogodbenice bi morale uvesti postopke za pospešeno odpremo in preverjanje prevoza občutljivega blaga;3. Pogodbenice in IRU morajo sprejeti vse ukrepe, ki so potrebni za zagotovitev zgodnje ponovne uvedbe zvezkov TIR "tobak/alkohol" skupaj s pavšalnimi jamstvi v fiksnem znesku, ki odraža potencialno zapadle rizične stroške;4. Pogodbenice z ustreznimi nacionalnimi predpisi zagotovijo, da namembni ali izhodni carinski uradi čimprej in najpozneje pet delovnih dni po dokončanju TIR postopka vrnejo kupone št. 2 zvezkov TIR centralnim uradom ali izstopnim ali vstopnim carinskim uradom;5. Zaradi olajšanja carinskega nadzora za pošiljke tobaka ali alkohola se pogodbenice lahko odločijo, da v skladu z nacionalnimi upravnimi postopki omejijo število carinskih uradov, ki so pooblaščeni za sprejemanje zvezkov TIR "tobak/alkohol";6. Pogodbenice zagotovijo, da za prevoz tobaka in alkohola kakor tudi za drugo občutljivo blago, kakor določajo pristojni organi, izstopni ali vstopni carinski uradi nemudoma posredujejo predhodno obvestilo o prevozu takšnega blaga s carinsko oznako namembnemu ali izhodnemu carinskemu uradu;7. V skladu s členom 20 Konvencije TIR 1975, pogodbenice predpišejo roke in, kolikor je to mogoče, poti, ki jih morajo uporabljati cestna vozila in zabojniki v primeru prevoza alkohola in tobaka kot tudi drugega občutljivega blaga s carinsko oznako, kakor določajo pristojni organi. Od pogodbenic se zahteva, da v primeru neupoštevanja takšnih predpisov uporabijo sankcije v skladu z nacionalno zakonodajo;8. Pogodbenice zagotovijo uporabo določb člena 38 Konvencije TIR 1975, ki dajejo možnost začasne ali trajne izključitve iz postopka Konvencije TIR 1975 katere koli osebe, ki je kriva resnega prekrška zoper nacionalno carinsko zakonodajo ali predpise, ki se uporabljajo za mednarodni prevoz blaga;9. Pogodbenice sprejmejo vse ukrepe, ki so potrebni zaradi izogibanja kraji ali zlorabi carinskih oznak in lahko predpišejo uporabo novih tehnologij kot so posebno varnostno črnilo zaradi preprečevanja ponarejanja carinskih oznak;10. Pogodbenice zahtevajo, naj IRU in nacionalna združenja, ki izdajajo jamstva, pri izdajanju zvezkov TIR dosledno uporabljajo dogovorjena merila in upravni nadzor, da bi v čim večji meri zagotovili zanesljivost in neoporečnost prevozov;11. Pogodbenice in druge pristopnice postopka TIR okrepijo v skladu z nacionalno zakonodajo medsebojno izmenjavo informacij in obvestil o tranzitnem sistemu TIR. V ta namen v okviru pristojnih organov ustanovijo nacionalne kontaktne točke za boj proti goljufijam. Naslovi, kakor tudi telefonske številke in številke telefaksa takšnih nacionalnih kontaktnih točk se čimprej posredujejo Sekretariatu EKE/OZN zaradi sestavitve mednarodnega imenika,Poziva pogodbenice, naj skrbno proučijo predloge IRU glede uvedbe sistemov za elektronsko izmenjavo podatkov za upravljanje zvezkov TIR, ki jim jih bodo posredoval sekretariat EKE/OZN v zvezi z njihovo morebitno uvedbo;Od pogodbenic Konvencije TIR 1975 zahteva, da do 1. junija 1995 uradno obvestijo izvršilnega sekretarja Ekonomske komisije OZN za Evropo (EKE/OZN), ali sprejmejo to resolucijo;Od izvršilnega sekretarja Ekonomske komisije OZN za Evropo (EKE/OZN) zahteva, da vse pogodbenice Konvencije TIR 1975 obvesti o sprejemu te resolucije.--------------------------------------------------


title: 2012/526/EU: Sklep Sveta z dne 24. septembra 2012 o imenovanju estonskega člana Odbora regij

text:
               28.9.2012

               SL

               Uradni list Evropske unije

               L 263/43

         SKLEP SVETA
   z dne 24. septembra 2012
   o imenovanju estonskega člana Odbora regij
   (2012/526/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga estonske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Teeta KALLASVEEJA se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za člana Odbora regij imenuje:

               —

               Georg LINKOV, Mayor of Kärdla.

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.